REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj 06-2/93-22

3. avgust 2022. godine

B e o g r a d

ZAPISNIK

PRVE SEDNICE ODBORA ZA USTAVNA PITANjA I ZAKONODAVSTVO,

ODRŽANE 3. AVGUSTA 2022. GODINE

Sednica je počela u 00,15 časova.

Sednicu je, u skladu sa članom 25. stav 1. Poslovnika Narodne skupštine, sazvao dr Vladimir Orlić, predsednik Narodne skupštine.

U skladu sa članom 25. stav 2. Poslovnika sednici je, do izbora predsednika Odbora, predsedavao narodni poslanik Žika Bujuklić, najstariji član Odbora.

Sednici su prisustvovali članovi Odbora: Jelena Žarić Kovačević, Olja Petrović, Zoran Tomić, Milica Nikolić, Sanja Lakić, Radovan Tvrdišić, Dubravka Kralj, Dunja Simonović Bratić, Vladimir Gajić i Nebojša Cakić.

Sednici su prisustvovali zamenici članova Odbora: Janko Veselinović, zamenik Pavla Grbovića, Branimir Jovanović, zamenik Sanje Jefić Branković i Dejan Šulkić, zamenik Marije Radulović.

Uglješa Mrdić, član Odbora je pristupio sednici u toku rasprave po drugoj tački dnevnog reda.

Sednici nisu prisustvovali članovi Odbora Dragan Nikolić i Aleksandar Olenik, niti njihovi zamenici.

U skladu sa članom 25. stav 3. Poslovnika Narodne skupštine, za ovu sednicu određen je sledeći:

D n e v n i r e d

1. Izbor predsednika Odbora;
2. Izbor zamenika predsednika Odbora.

**Prva tačka dnevnog reda**: Izbor predsednika Odbora

Predsedavajući je predložio da se za predsednika Odbora izabere Jelena Žarić Kovačević, član Odbora.

Diskusije nije bilo.

Odbor je jednoglasno usvojio predlog člana Odbora Žike Bujuklića i za predsednika Odbora izabrao Jelenu Žarić Kovačević.

**Druga tačka dnevnog reda**: Izbor zamenika predsednika Odbora

Predsednik Odbora je, u skladu sa konsultacijama, predložila da se za zamenika predsednika Odbora izabere Pavle Grbović, član Odbora.

Diskusije nije bilo.

Odbor je jednoglasno usvojio predlog predsednika Odbora i za zamenika predsednika Odbora izabrao Pavla Grbovića.

Sednica je završena u 00,25 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

dr Radoje Cerović Jelena Žarić Kovačević